Sergey Brin

Sergei Mikhailovitx Brin (errusieraz Сергей Михайлович Брин, Sergey Brin ingelestua; Mosku, 1973ko abuztuaren 21a - ) Googleko enpresaburua. Informatika eta matematika ikasketak egin zituen Larry Pagekin batera Google sortu aurretik. 

Hainbat urtez Googleren nagusi efektiboa izan ziren bera eta Page, eta Alphabet Inc. enpresa matrizea sortu zenean ere, presidente izan zen Brin. Baina postu hori utzi zuen 2019ko abenduan. Ondoren ere, akzio kontrol handia du Alphabeten, eta bere batzorde exekutiboan tokia. 2023ko Forbes zerrendaren arabera, munduko 10. pertsona aberatsena zen orduan.

 Bizitza pertsonala 
Brin juduen familia batean hazi zen, baina ez da pertsona erlijiosoa.

2007an Anne Wojcickirekin ezkondu zen. Wojciki aspaldiko neskalaguna zuen, eta ustez haren garajean osatu zen Google enpresa; baina gero enpresari bide propioari ekin zion bioteknologia alorrean. Semea izan zuten elkarrekin 2008an eta alaba 2011n. 2013an hedabideek publiko egin zuten maitalea zuela ezkontzatik kanpo Brinek: Google Glass produktuko marketing zuzendari Amanda Rosenberg.Liz Gannes, "Google Co-Founder Sergey Brin and 23andMe Co-Founder Anne Wojcicki Have Split" , All Things Digital, August 28, 2013Alan Farnham, "Google: Men Apparently Do Make Passes At Girls Who Wear Glasses" , ABC News, September 3, 2013.  2015eko ekainean Brin eta Wojcicki dibortziatu egin ziren.

2018ko azaroan Brin ezkondu zen Nicole Shanahanekin, alor teknologikoko enpresa fundatzaile hau ere. Alaba jaio zitzaien 2018an bertan eta 2022ko urtarrilean dibortziatu ziren.

 Erreferentziak 

 Kanpo estekak 
  Sergey Brinen webgunea

Kategoria:Google
Kategoria:Ameriketako Estatu Batuetako informatikariak
Kategoria:Moskutarrak
Kategoria:Ameriketako Estatu Batuetako enpresaburuak
Kategoria:Estatubatuar juduak